**Vakok és Gyengénlátók Közép-Magyarországi Regionális Egyesülete  
8. hírlevél**

**Kérjük, 2016-ban is segítse a Vakok és Gyengénlátók Közép-Magyarországi Regionális Egyesületének munkáját adója 1%-ának felajánlásával!   
Adószámunk: 18185030-1-42   
Bankszámlaszámunk: 10409015-90147559   
  
Köszönjük támogatását.**

**Tartalom**

[1. Március 5-i félfogadási rendünk](http://freemail.hu/mail/index.fm#1.hir)  
[2. A tagdíjbefizetésről](http://freemail.hu/mail/index.fm#2.hir)  
[3. Február 29-ig nyújtható be pályázat fogyatékossággal élők számára](http://freemail.hu/mail/index.fm#3.hir)  
[4. SZÁZADIK SZÜLETÉSNAP](http://freemail.hu/mail/index.fm#4.hir)  
[5. Márciusi programok a Bulákéval](http://freemail.hu/mail/index.fm#5.hir)  
[6. Egészségmegőrző nap a KMO-ban](http://freemail.hu/mail/index.fm#6.hir)  
[7. Klubnapra látogat az „Infoalap” munkatársa](http://freemail.hu/mail/index.fm#7.hir)  
[8. Nők – jazz – versek](http://freemail.hu/mail/index.fm#8.hir)  
[9. A Szempont klub programjai](http://freemail.hu/mail/index.fm#9.hir)  
[10. Az Újpesti Lámpás klub tagjai nyomozásba kezdtek](http://freemail.hu/mail/index.fm#10.hir)  
[11. Februári klubnap a III. kerületben](http://freemail.hu/mail/index.fm#11.hir)  
[12. Narráció – Nádor terem 3. rész](http://freemail.hu/mail/index.fm#12.hir)  
[13. Női nap – kényeztetés a VÁI-ban](http://freemail.hu/mail/index.fm#13.hir)  
[14. Apró hírek - programmorzsák](http://freemail.hu/mail/index.fm#14.hir)

**1. Március 5-i félfogadási rendünk**

Tájékoztatjuk tisztelt tagjainkat, valamint a Hírlevél olvasóit, hogy a VGYKE Központi Ügyfélszolgálati irodája (1146 Budapest, Hermina út 57) 2016. március 5-én, szombaton 8-16 óra között tart nyitva.

**2. A tagdíjbefizetésről**

Kedves Tagtársunk!   
  
Ezúton szeretnénk Önt tisztelettel tájékoztatni a VGYKE 2016. évi tagdíjának befizetéséről.   
  
A VGYKE 2015. áprilisi közgyűlése az egyesületi tagok 2016. évi tagsági díját az 5/2015-ös határozat értelmében minden tagnak egységesen 1500.- Ft-ban határozta meg, illetve határozott kedvezményes tagdíj lehetőségének biztosításáról, melyet a kistérségi egyesületek (BULÁKE, CTLE, DATLE, GÖTLE, LPE, DULÁTE) tagjai vehetnek igénybe, melynek összege 600,- Ft.   
  
Amennyiben a 2016. évi tagsági díját még nem rendezte egyesületünk felé, ezt megteheti félfogadási időben személyesen budapesti és vidéki irodáinkban egyaránt.   
Ügyfélszolgálati irodáink félfogadási rendjét az alábbi linkre kattintva olvashatja:   
<http://www.vgyke.com/ugyfelszolgalataink/>   
A tagdíj összege postai csekken is befizethető, melyet szükség esetén kérjen ügyfélszolgálati munkatársainktól, akik postai úton megküldik Önnek.   
Kérjük, hogy a gyorsabb feldolgozhatóság érdekében ügyeljenek a név, cím pontos és olvasható kitöltésére.   
Banki átutalással is lehetséges a tagsági díj befizetése. Amennyiben ezt a befizetési módot választják, kérjük, hogy az azonosítás érdekében a megjegyzés rovatban az egyesületi tag nevét, és VGYKE tagsági számát tüntessék fel, ne a befizetőét!   
Bankszámlaszámunk: 10409015-90147559   
A tagsági díj beérkezését követően postafordultával megküldjük a tagságot igazoló bélyeget, melyet kérjük szíveskedjen beragasztani tagkönyvébe.   
  
Köszönjük közreműködésüket!

**3. Február 29-ig nyújtható be pályázat fogyatékossággal élők számára**

Értesítjük tisztelt tagjainkat, olvasóinkat, hogy a Magyar Nemzeti Üdülési Alapítvány Üdülési pályázat fogyatékossággal élők számára című pályázat beadásának határideje 2016. február 29.   
Felhívjuk figyelmüket, hogy a pályázat benyújtásának előfeltétele, hogy a pályázó személy a [www.erzsebetprogram.hu](http://www.erzsebetprogram.hu) honlapon regisztráljon, majd személyes adatokkal feltöltött egyéni profilt (továbbiakban: pályázói profil) hozzon létre.   
Pályázatot benyújtani kizárólag a [www.erzsebetprogram.hu](http://www.erzsebetprogram.hu) honlapon feltöltött – a kötelező adatokkal és melléklettel ellátott– pályázói profillal lehet.   
A teljes pályázati felhívást a   
<http://www.erzsebetprogram.hu/-palyazati-felhivas-fogyatekossaggal-elo-palyazok-szamara-2016>-   
linken olvashatják el.   
Amennyiben segítségre van szüksége a pályázat benyújtásához, keressen minket az alábbi elérhetőségek valamelyikén, és előzetes időpont egyeztetést követően segítünk a pályázat beadásában.   
  
Elérhetőségeink a következők:   
Telefon: +36 1 384 55 41   
Mobil: +36 70 387 52 67   
Cím: 1146 Budapest, Hermina út 57.

**4. SZÁZADIK SZÜLETÉSNAP**

Különleges évfordulóhoz érkeztünk!   
Száz évvel ezelőtt, 1916. február 25.-én született Szolnokon Feitel Margit.   
Ő a VGYKE legidősebb tagja! Budapesten, a III. kerületben lakik és még ma is jó egészségnek örvend.   
Aktív életét pedagógusként élte, hatvannyolc évesen ment nyugdíjba.   
Szívesen beszél arról az időről, volt tanítványairól.   
Margitka nénit mindig minden érdekelte, ami szép és felüdíti az embert.   
Kilencvennyolc éves koráig járt színházba és ma is bármikor kész egy tartalmas beszélgetésre.   
Szeretettel köszöntjük Margitka nénit századik születésnapján és jó egészséget kívánunk neki a VGYKE minden dolgozója és tagja nevében!   
  
Vasné Terike a III. kerületi Lámpás klub vezetője

**5. Márciusi programok a Bulákéval**

A tavasz első hónapja is sok érdekességet tartogat.   
5.-én, szombaton 15 órától a Madách Színházban a Mary Poppins c. előadás megtekintése   
9.-én, szerdán 10 órától közgyűlés és klub a VIK-ben   
19.-én szombaton 9.30 órától látogatás a Zászló múzeumban   
24.-én, csütörtökön 10 órától látogatás a Budapest Történeti Múzeumban a Budavári gótikus kápolnában   
  
BULÁKE - Szociális Csoport   
2040 Budaörs Szivárvány u. 5.   
+36 20 468 98 44

**6. Egészségmegőrző nap a KMO-ban**

EGÉSZSÉGMEGŐRZŐ NAP a Kispesti Munkásotthonban, melyről Kispest Lámpásai sem hiányozhatnak! Kitelepül velünk a Láthatár bolt, és érzékenyíteni is fogunk.   
  
Egy nap a testi-lelki egészség szolgálatában!   
Komplex egészségnapot szervez február végén a KMO ingyenes szűrővizsgálatokkal (vérnyomás-, vércukor- és koleszterinmérés, testzsírmérés), interaktív előadásokkal, mozgásos bemutatókkal (pl.: Etka jóga, Hatha jóga, Zhineng csikung, Gerinctorna, Szakrális körtánc), alternatív gyógyászati lehetőséggel (pl.: meseterápia, kineziológia).   
Kizárólag egészséges alapanyagokból készült termékekkel várja majd a vendégeket az „Egészséges ételek büféje”, de az egészségmegőrző termékek vásárlására is lehetőség lesz az Egészségmegőrző napon. A legtöbb programokon, előadásokon való részvétel ingyenes!   
  
Időpont: 2016. február 27. (szombat 09 órától)   
Helyszín: 1191 Budapest, Teleki u. 50.   
A Határ úti metrótól 50-es villamossal a 3. megálló - Kossuth tér.   
  
Részvételi szándékotokat kérjük, jelezzétek elérhetőségeink valamelyikén!   
Telefon: 06/30/498-9127 Bernát Zsuzsanna   
06/70/984-8868 Puchnyák István   
E-mail: [lampas.kispest@gmail.com](javascript:fm.eMailClicked.raise('lampas.kispest@gmail.com');)   
  
Sok szeretettel várunk minden érdeklődőt az egészségmegőrző napon!   
  
Kispest Lámpásai: Bernát Zsuzsanna és Puchnyák István

**7. Klubnapra látogat az „Infoalap” munkatársa**

Kedves Klubtársunk és érdeklődők!   
  
Sok szeretettel invitálunk következő klubnapunkra, amelyet 2016. március 1-jén, kedden délután 15:00-tól tartunk az Újlak utcai Családsegítőben. Kérünk Benneteket, hogy 15:00 óránál előbb ne érkezzetek meg, mert előbb nem tudnak nekünk helyet adni!   
A klubra meghívtuk az „Informatika a Látássérültekért” Alapítvány munkatársát, Molnár Ákost, aki előadást tart az Alapítvány küldetéséről, tevékenységéről, a náluk megvásárolható számítástechnikai eszközökről. Természetesen lehetőség nyílik kérdéseitek feltevésére is. Utána kötetlen beszélgetéssel és egy kis harapnivaló elfogyasztásával kerekítjük ki a klubnapot. Érdemes velünk tartanod!   
  
Részvételi szándékotokat minden esetben kérjük jelezzétek!   
  
e-mail címünk: [lampas.rakosmente@gmail.com](javascript:fm.eMailClicked.raise('lampas.rakosmente@gmail.com');)   
Telefonszámok: Krayné Faragó Zsuzsanna: 06 70 984 8468, Domoszlai János Ferenc: 06 20 557 25 72, Acsay Péter: 06 70 248 59 53   
Kérünk, hogy amennyiben van látássérült ismerősöd, ajánld a rákosmenti Lámpás Klubot, vagy hozd el magaddal a klubra, hadd találjon ő is közösségre!   
  
Minden rákosmenti látássérültet és érdeklődőt sok szeretettel várunk!

**8. Nők – jazz – versek**

Meghívó egy különleges Márciusi Klubnapra Újpestre

Időpont: 2016. március 2. du. 15-17 óráig.   
Az egész délutánt behálózza a Nők iránti tisztelet.   
Szabó Gábor zongoraművész a klasszikus jazz képviselője fogadta el meghívásunkat. Összhangban a zenével, Kulman Tibor az alkalomhoz illő saját verseit adja elő. Meghívtuk továbbá Fodor Mónikát, az esélyegyenlőségi referenst a polgármesteri hivatalból.   
Szórakoztató műsornak nézünk elébe! Szívesen fogadnánk egy kis rágcsálni valót kedves tagjainktól is.   
A márciusi megszavazott program a Gödöllői Grassalkovich Kastély felfedezése leszervezés alatt áll. Csak az időpont hiányzik, amelyet a klubnapon egyeztetünk a résztvevőkkel.   
Várunk mindenkit szeretettel, kísérőjével, családtagjával. Ígérjük, a teljes kikapcsolódást.   
  
Helyszín: 1043. Tavasz utca 4. Ady Endre Művelődési Ház, Galéria Terme.   
  
Elérhetőségeink: [lampas.ujpest@gmail.com](javascript:fm.eMailClicked.raise('lampas.ujpest@gmail.com');)   
Kulmanné Era: 06-30/905-1321, Szélesné Panka: 06-70/602-9368, 06-30/498-9033

**9. A Szempont klub programjai**

Ismét megnyitja kapuit a Szempont klub!   
  
Március 3-án Életünk – egészségünk címmel Kis János tart előadást.   
A téma nagyon sokrétű, párkapcsolat, konfliktusok és sok egyéb kérdés kerül majd megvitatásra.   
Áprilisban is nagyon illusztris vendége lesz a klubnak, a meghívott Lengyel Zsófia triatlonista, paralimpikon. Kérdezhetik Őt arról, hogy készül Rióra, mik a tervei, vágyai.   
  
Mindenkit sok szeretettel vár a Cserf-sben a klub vezetője:   
Puer Zoltán

**10. Az Újpesti Lámpás klub tagjai nyomozásba kezdtek**

Februári első programunkon, 17-én a Rendőrmúzeumba látogattunk el klubtagjainkkal. Sok mindent megtudtunk a Rendőrség és Csendőrség megalakulásáról, arról, hogy a megalakulástól napjainkig hol és mivel foglalkoztak, foglalkoznak.   
Hallottunk a híres betyár, Rózsa Sándor üldözéséről, majd elfogatásáról. Sok mindent megtudtunk még a nyomozás menetéről, a nyomozók és rendőrök sokszor kemény, embert próbáló munkájáról, valamint okos, hű társaikról, a rendőrkutyákról.   
Idegenvezetőnk elmesélte, milyen munkákra tanítják be őket, miben segítik a négylábúak – mint például Kántor – a nyomozás sikerre vitelét. Minden kérdésünkre kimerítő választ kaptunk. A tárlatvezetés mindenki számára érdekes volt, hiszen csak mi voltunk a múzeum vendégei.   
  
Köszönjük az érdekfeszítő vezetést!   
  
Február 23-án ismét útra keltünk egy újabb kaland felé. Ezúttal, az Ázsiai Művészeti Múzeumban néztünk körül. De nem csak nézelődtünk, hanem kirakóst játszottunk és kipróbáltuk szaglásunkat is. Saját szavakkal nem lehet leírni a látottakat, ezért íme, egy kis ízelítő.   
  
Egy kis időutazás, Japánba, képzeletünkkel. Ajánljuk Mindenkinek, mi nagyon jól szórakoztunk.   
A Gendzsi monogatari (magyarul Gendzsi regénye, illetve Gendzsi szerelmei) Muraszakinak, a Heian-kori japán császári udvar egyik udvarhölgyének a 11. század elején írott műve, a világirodalom első nagy terjedelmű és egyik legjelentősebb regénye, amely 54 fejezetben jeleníti meg a herceg életének eseményeit és szerelmi kalandjait. Vizuális művészeti alkotások, festmények, fametszetek lakktárgyak, kerámiák jelenítik meg Japánt Muraszaki korától egészen napjainkig.   
A Hopp Ferenc Ázsiai Művészeti Múzeum gyűjteménye számos tárgyat őriz, mely a Gendzsi történetét dolgozza fel narratív szimbolikus vagy paródiába hajló módon. A kiállítás célja, hogy bemutassa a regény folyamatos jelenlétét Japán kultúrájában, egyaránt hangsúlyozva a kép és, a szöveg fontosságát.   
  
Újpesti Lámpások: Era, Panka.

**11. Februári klubnap a III. kerületben**

Februári klubnapunkra - az esős idő ellenére is - lelkesen jöttek el tagjaink. Tizennégyen ültük körül a mindenféle finomságokkal megterített asztalokat.   
Telefonon beszéltünk legidősebb klubtagunkkal, a százéves Margitka nénivel. Reményét fejezte ki, hogy újra eljön majd közénk.   
Kihangosítottuk és így köszöntöttük Őt.   
Később Nórika klubtagunk fejét piros pöttyös kendővel bekötve kezében fakanállal és habverővel mondott nekünk vidám farsangi verset.   
Másik klubtagunk, Anikó, aki játékosként részt vett a TV „Legyen Ön is milliomos” című műsorában, nem mindennapi játékra invitált minket.   
Elhozta nekünk azokat a kérdéseket, amelyeket ő kapott.   
Közösen próbáltuk megválaszolni, de szükségünk volt több- kevesebb segítségre is. Nagyon jó játék volt ez, mindenkinek tetszett.   
Anikó megígérte, hogy máskor is játszunk majd ilyen vetélkedőt.   
Domoszlai Jani jó szokásához híven zenélt nekünk. Igazán tartalmas délelőttöt töltöttünk így együtt. Jó volt!   
  
Várjuk a folytatást!   
  
Vasné Pintér Teréz   
Óbudai látássérültek Lámpás klubjának vezetője.

**12. Narráció – Nádor terem 3. rész**

A nagyablak részleteit alulról kezdem, a hosszanti irányú téglalap alakú képekkel, kívülről befelé haladva.   
Az ablak legszélén baloldalt tehát József nádor látható, a Vakok Iskolájának alapítója egy diákkal, aki éppen Braille-t olvas egy nagyalakú könyvből, amit a kezében tart. A kis nebuló csukott szemmel, előre néz, arca átszellemültséget tükröz. A nádor eközben gyengéd tekintettel figyeli, jobb kezével átkarolva tanítványa vállát. A diákot profilból látjuk, az alapító előtt áll, a mellette, jobb oldalt magasodó nádornak, akit szemből figyelhetünk meg, csak a derekáig ér. A kislány a kor divatjának megfelelő buggyos ingecskét, harisnyát és térdig érő szoknyát visel, nyakában egy pici kendővel, amit akkoriban a gallér alá kötöttek. A nádor, nemesi rangjának megfelelő díszes, bársonyszegélyű, zsinóros mundérban tűnik fel. A király első embereként öltözete vörös színben pompázik, mellkasán rózsaszín szalag, kitüntetés fut keresztül. Jobb vállán hermelin szegélyű kabát díszeleg, melynek mellrészén óriási csillagforma kitüntetés látható. Az egyenruha gallérjáról középen, valószínűleg a nádori kinevezést szimbolizáló medál lóg, kidolgozott és aprólékos, kissé masniszerű, már csak méreténél fogva is vonzza a tekintetet. A nádor vörös nadrágja kézi hímzésű, nadrágszárát térd alá érő, barna bőrcsizmába rejti.   
A háttér kékje ugyanazt az ornamentikát, virág és levélminták részletgazdag harmóniáját tükrözi, mint az előző héten megismert ablak formavilága.

**13. Női nap – kényeztetés a VÁI-ban**

,,Én úgy gondolom, hogy a nő attól lesz nő, ha az élete különböző területeit illetően büszke magára, mert mindent megtett, amit tudott és érzett”   
(Csernus Imre)   
2016.03.05-én, szombaton 10:00-tól 14:00-ig a Vakok Állami Intézetében (Budapest 1146, Hermina út 21.) nőnapi rendezvényünkre hívunk minden kedves érdeklődőt.   
  
Programjaink:

* Természetes alapú kozmetikumok bemutatása, ahol minden regisztrált hölgy vendégünk az általa választott illatkombinációban elkészítheti saját arckrémjét, melyet ajándékba kap tőlünk.
* Frissítő masszázs, ahol egy pár perces masszázson vehetnek részt hölgyek.
* Személyre szabott smink készítése, profi fénykép készítésével (előtte-utána kép).
* És még néhány meglepetés.

Felhívjuk figyelmüket, hogy a rendezvény ingyenes, de regisztrációhoz kötött. A regisztrált hölgyeknek ajándékkal kedveskedünk.   
A regisztrációkat 2016. március 01-ig tudjuk fogadni.   
Információ és regisztráció a [szucs.edua@vakokintezete.hu](javascript:fm.eMailClicked.raise('szucs.edua@vakokintezete.hu');) e-mail címen vagy a 06-1-872-9560-as telefonszámon.

**14. Apró hírek - programmorzsák**

**a, ArtMan Egyesület: no PARA**   
  
Az ArtMan Egyesület, három előadásból álló no PARA című estjét 2016. március 1 én közönségünk látássérült tagjai számára akadálymentesített formában játsszuk a Trafó Kortárs Művészek Házában.   
Az est első felvonásában két olyan rövidebb előadást mutatunk be, melyeknek a tánc, a zeneiség és a videó együttese a kifejező eszköze, míg a második felvonásban játszott előadás a táncon túl sok szöveges dialógust is tartalmaz.   
Az előadáshoz tartozó hangos meghívót, bevezető narrációt itt hallgathatod meg:   
<https://youtu.be/UQJvZWS7nBc>   
Az előadás alatt a narrációt egy készülék segítségével, fülhallgatón keresztül hallgathatjátok. Az eszközök limitált számban állnak rendelkezésre, ezért kérjük, hogy részvételi szándékodat minél előbb jelezd az alábbi elérhetőségen:   
Tábori Éva: [ntaborieva@gmail.com](javascript:fm.eMailClicked.raise('ntaborieva@gmail.com');)   
  
Jegyárak:   
Normál jegy: 1500 Ft   
Diák jegy: 1200 Ft   
Jegyeket a Trafó pénztárában, vagy a honlapjukon keresztül lehet vásárolni:   
<http://trafo.hu/hu-HU/artman_vol_4>   
  
Az est menete:   
18:00 – érkezés, találkozó a ruhatár előtt   
18:15 – színpadbejárás   
18:30 – a színpadbejárást követően lesz idő a mosdók és a büfé meglátogatására   
18:45 – készülékek és fülhallgatók kiosztása, üzembe helyezése   
19:00 – előadások:   
  
1. Gyulavári Ági: Távolról Áttetsző (20 perc)   
köszöntő, konferálás   
  
2. Jobbágy Bernadett: SEJTelem (20 perc)   
szünet   
3. Mészöly Andrea: Beszélj rólam! (50 perc)   
Az előadás után várunk szeretettel élménymegosztásra, tapasztalatcserére.   
  
**b, Megjelent az NVDA 2016.1**   
  
Megjelent az idén tíz éves NVDA első verziója. A következőkben az újdonságokból szemezgetünk.   
  
Az egyik új funkcióval beállítható, hogy amikor az NVDA beszél, az operációs rendszer többi hangja lehalkuljon. A funkció Windows 8 és újabb verzióktól érhető el. A hangerő igazítás az NVDA beszédszintetizátor párbeszédablakában, vagy pedig az NVDA+shift+d megnyomásával szabályozható.   
A többi újdonság a braille kijelzők kezelhetőségét érinti. Megváltoztatható és kikapcsolható a braille-kurzor alakja, elérhetőek új braille fordítótáblák (lengyel, mongol), plusz kijelzők használhatóak az NVDA programmal. Továbbá a böngésző és fókuszmódok közötti váltást már megjeleníti a braille kijelzőn is az NVDA.   
A hibajavítások közé tartozik az Itunes jobb támogatása, vagyis a böngészőmód már helyesen frissül egy új oldal betöltődésekor és keresés indításakor is.   
Javítások történtek a Spotify kezelésében is, a fókusz már nem kerül “ismeretlen” helyekre, illetve az NVDA már helyesen őrzi meg a fókusz legutóbbi helyét egy másik alkalmazásból való visszatéréskor.   
A Microsoft Excel támogatása is javult, most már megjelennek azok a megjegyzések is az elemlistában, amik egyesített cellához tartoznak. Egy új munkalap létrehozásakor (shift+f11 billentyűparanccsal) az NVDA már bejelenti a fókusz pozícióját, eddig ilyen esetben néma maradt.   
A további újdonságok elolvashatóak az NVDA menü->Súgó->Újdonságok kiválasztásával.   
  
Forrás:   
<http://www.nvda.hu/2016/02/22/nvda-2016-1-ujdonsagai/>   
  
**c, Életrevalók – egy kihagyhatatlan film – narrálva**   
  
Ismét lesz keresztény filmklub látássérült fiatalok és felnőttek részére! Az élő narrációt Bieber József fogja biztosítani számunkra. Természetesen látó családtagot, barátot, ismerőst is szívesen látunk.   
  
Mit fogunk megnézni?   
A film címe: Életrevalók   
Mit érdemes tudni a filmről?   
Az Életrevalók francia vígjáték, dráma. 2011. nov. 2-án mutatták be Franciaországban, majd még ugyanebben az évben, dec. 22-én Magyarországon is. A rendezők egy 2004-es dokumentumfilmből indultak ki, tehát a film valóságos történeten alapul, életrajzi film. A film utolsó kockáin feltűnik a maga valóságában a kerekes székes Philippe és az ápolója.   
Philippe egy gazdag arisztokrata, aki egy ejtőernyős baleset után kerekes székbe kerül. Otthoni ápolót keres maga mellé, és választása egy külvárosi gettóból jövő emberre esik, Drissre, aki nemrég szabadult a börtönből, és talán a legkevésbé alkalmas a feladatra. Kettőjük személyében két világ találkozik és ismeri meg egymást, és az őrült, vicces és meghatározó közös élmények hatására kapcsolatuk meglepetésszerűen barátsággá mélyül, amely szinte érinthetetlenné teszi őket a külvilág számára.   
Rendező: Olivier Nakache, Eric Toledano   
Forgatókönyvíró: Olivier Nakache, Eric Toledano   
Zeneszerző: Ludovico Einaudi   
Operatőr: Mathieu Vadepied   
Producer: Nicolas Duval-Adassovsky Laurent Zeitoun Yann Zenou   
Vágó: Dorian Rigal-Ansous   
Díszlettervező Francois Emmanuelli   
Főszereplők:   
Philippe: François Cluzet   
Driss: Omar Sy   
A film a bemutatóját követően négy héttel 2011-ben Franciaországban a legnézettebb film lett. Négy hónappal később szintén Franciaországban már 19 millió néző látta. 2012. január 10-én francia rekordot állított fel azzal, hogy tíz héten át folyamatosan a legnézettebb film volt. A film más európai országokban is jól szerepelt. Németországban kilenc egymás utáni héten vezette a nézettségi listát, Ausztriában hat hétig, Olaszországban, Spanyolországban, Belgiumban és Svájcban egy-egy hétig.   
2012. március 20-ra az Életrevalók lett „a legjobban jövedelmező, nem angol nyelvű film” 281 millió USD-vel.   
A film és a főszereplők számos rangos elismerésben részesültek. A film 108 perc, szinkronizált, továbbá Testvérem jóvoltából élő narrációval kísért.A vetítés után egy bögre finom, meleg tea és sütemények mellett beszélgetést is tervezünk a látottak és hallottak kapcsán.   
  
A filmklub időpontja:   
2016. március 6. vasárnap, 17.00 órától kb. 20.00 óráig.   
A minél pontosabb kezdés érdekében 16.45 órától várjuk az érdeklődőket.   
Helyszín:   
Néhány lépésre a Thököly út és Gizella út kereszteződésétől, egy magánlakás tágas és kényelmes nappalijában.   
Megközelíthető:   
a 7-es buszcsalád bármelyik tagjával, továbbá 5-ös, 110-es, 112-es, 133-as és 239-es autóbusszal, valamint 72-es trolibusszal és az 1-es villamossal.   
Költségek:   
Az együttlét költségeit egymás közt megosztjuk.   
(A legelső részvétel úgynevezett kóstolóalkalom, azaz a program ingyenesen kipróbálható.)   
Jelentkezni és bővebb információkat kérni legkésőbb márc. 4-én, pénteken 20.00 óráig a következő e-mail címen lehet:   
[bieber.m@freemail.hu](javascript:fm.eMailClicked.raise('bieber.m@freemail.hu');)   
Kérem a tárgysorban feltüntetni: Keresztény filmklub felnőtteknek.   
  
Bieber Mária   
  
**d, Művészeti kiállítás Petős alkotásokból a Madách Színházban**   
  
Vadász Zsuzsanna konduktor, művészetterapeuta vezette azt az integrált művészeti tábort, melynek alkotásaiból 2016. február 19-én nyílt kiállítás.   
A rendhagyó kiállításnak a Madách Színház Tolnay Szalonja ad otthont, amely 2016.március 20-ig tekinthető meg az előadások előtt és a szünetekben.   
  
A 12-23 éves korosztály számára szervezett nyári program az esélyegyenlőség jegyében zajlott, hiszen együtt alkottak a sajátos nevelési igényű gyermekek a kortársaikkal. A képek ráadásul egyedülálló technikával készültek: pálcába helyezett ecsettel, kézzel, sőt fejpálcával is festettek a táborozók. A kiállítás megnyitóján Dr. Zsebe Andrea a Pető András Főiskola rektora, majd Széll Virág a Madách Színház kiállítás-szervező művészettörténésze köszöntötte a jelenlevőket. A Madách Színház művészei Mahó Andrea, Koós Réka és Kiss Ernő Zsolt pedig az ifjú Alkotóknak átadták meghívásukat a Mary Poppins márciusi előadására.   
  
Forrás:   
<http://www.peto.hu/start/hu/muveszeti-kiallitas-petos-alkotasokbol-a-madach-szinhazban>   
  
**e, Horgászverseny fogyatékkal élőknek is**   
  
A horgászsport fogyatékkal és nem fogyatékkal élő kedvelőinek egyidejű, megkülönböztetés nélküli versenye!   
Az Aranyhal H.E. által a tápiószentmártoni Tőzeges tavon rendezendő IV. BARÁTSÁG KUPA versenykiírása   
Helye: Tápiószentmárton, Tőzeges tó   
(GPS koordináta: N47.35808°E19.75053°)   
Ideje: 2016.04.23. Szombat   
Nevezés: Kereszturi Sándornál, előzetes regisztráció alapján lehet E-mail: [baratsagkupa13@gmail.com](javascript:fm.eMailClicked.raise('baratsagkupa13@gmail.com');) vagy +36-204200650 elérhetőségeken.   
A tó mérete miatt az első 60 nevezést tudjuk elfogadni.   
Nevezési díj egységesen 5.500 ft-. helyben fizetendő mind tagjaink mind külső nevezők esetében.   
A versenyre való nevezéssel és a jelenléti ív aláírásával minden induló elfogadottnak tekinti a verseny szabályait!   
A nevezési összeg tartalmazza a :

* A napijegy árát, amely a verseny után 18.00-ig érvényes!
* A reggelit, egy adag ebédet, a díjazást

Díjazás:   
Egyénileg: Az összlétszámból megkülönböztetés nélkül- az első három helyezett. 1.   
Csapatban: Az első hely.   
A két csapat sorsolás alapján 5-5 fő fogyatékkal és nem fogyatékkal élő horgász. Az ő összeadott eredményük alapján dől el a vándorkupa sorsa.   
(A sorsolt öt fő eredménye az egyéni versenyben is részt vesz.)   
Három egymás után nyert verseny után a kupa végleg annál a csapatnál marad.   
A legnagyobb hal.   
Naprakész információk:   
[https://www.facebook.com/barátság](https://www.facebook.com/bar%C3%A1ts%C3%A1g) kupa   
  
Forrás:   
[https://www.facebook.com/pages/Tápiószentmárton-Tőzeges-Tó](https://www.facebook.com/pages/T%C3%A1pi%C3%B3szentm%C3%A1rton-T%C5%91zeges-T%C3%B3)   
  
**f, A Pesti Magyar Színház márciusi audio-narrációs előadásai**   
  
At előadásokhoz az iOS applikáció ingyenesen tölthető le innen:   
<https://itunes.apple.com/us/app/sennheiser-mobileconnect/id848127271?mt=8> Az android applikáció ingyenesen tölthető le innen:   
<https://play.google.com/store/apps/details?id=de.sennheiser.sst.mobileconnect>   
Amennyiben Ön nem rendelkezik olyan mobileszközzel, amelyre az applikáció letölthető lenne, úgy azok ingyenes kölcsönzését a Pesti Magyar Színház biztosítja.   
Az eszközök korlátozott számban használhatók, ezért kérjük, részvételi szándékát minél jelezze!   
Jegyár: 2600-3000 Forint, melyből a látássérülteknek -50%-ot, kísérőiknek pedig -25% kedvezményt biztosítunk.   
Jegyigénylés és részletes információk: Tóth Cecília, társadalmi felelősségvállalási referens   
e-mail:   
[akadalymentesites@mszinhaz.hu](javascript:fm.eMailClicked.raise('akadalymentesites@mszinhaz.hu');)   
telefonszám: +36 70 903 8955   
Jegyátvétel: A Pesti Magyar Színház Közönségszervezésén:   
hétfőtől péntekig 10:00-18:00 óráig 1075 Budapest, Károly körút 21.   
TF: 06-70-618-8449   
Helyszín: Pesti Magyar Színház, 1077 Budapest, Hevesi Sándor tér 4.   
  
Előadások:   
A konyha március 3. 19:00, március 21. 19:00   
Rév Fülöp március 4. 15:00   
Sugar: Van aki forrón szereti március 6. 19:00, március 16. 19:00, március 22. 19:00

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.

--

Kérjük, 2016-ban is segítse a Vakok és Gyengénlátók Közép-Magyarországi

Regionális Egyesületének munkáját adója 1%-ának felajánlásával!

Adószámunk: 18185030-1-42

Bankszámlaszámunk: 10409015-90147559